Diari Oficial de la Generalitat Valenciana


Sumari del DOGV 7298, del 18-06-2014 (2014/5161)

Informació pública de la modificació puntual del pla parcial sector SUNP5. Expedient número 37/07-PL.
-----------------------------------------------------------------------------------------------------

### Dades del document

Número de DOGV
:   7298

Data del DOGV
:   18-06-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/5161


Data del document
:   27-05-2014

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * pla d'urbanisme
    * administració local

Informació pública de la modificació puntual del pla parcial sector SUNP5. Expedient número 37/07-PL. [2014/5161]  
El Ple de la corporació municipal, en sessió ordinària que va tidre lloc el dia 27 de maig de 2014, va adoptar, entre altres, l'acord següent:  
  
4 Modificació puntual pla parcial sector SUNP 5. Informació pública. Expedient 37/07-PL.  
  
Primer. L'obertura del període d'informació pública, per un període mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió en la localitat, de la modificació puntual del pla parcial del SUNP -5, de les previsions següents:  
  
Article 7. Normes particulars de l'edificació  
7.1. Comunes a l'illa de cases A (TA) i B (TB)  
Configuració de zona: la zona es configura per la integració del sistema d'edificació per illa de cases tancada, la tipologia edificatòria entre mitgeres i l'ús dominant terciari.  
Tancament de parcel·la: en l'illa A es prohibix expressament el tancat, tancament o qualsevol altre element delimitador, inclús vegetal, tant entre les diferents parcel·les que puguen conformar l'illa, com en els seus fronts est i oest.  
En la resta, es podran disposar en les alineacions de parcel·la amb una altura màxima de 2,5 metres, que poden ser opaques o no.  
Alineacions: són les pròpies de l'illa que es definixen en els plànols. No s'establixen alineacions obligatòries ni màximes de l'edificació.  
  
Reculades: no s'establix per a l'edificació cap tipus de reculada obligatòria.  
Vols i miradors: no s'autoritzen vols o miradors sobre les alineacions d'illa definides.  
Soterranis: es permeten sense limitació, i poden ocupar la parcel·la.  
  
Composició i estètica: la composició i estètica dels edificis serà lliure procurant el tractament de les mitgeres com a fatxades. En este sentit, tots els espais no accessibles al públic (com ara magatzems i molls) hauran d'estar tancats i tractats com a fatxada. Expressament es prohibix la càrrega i descàrrega en la via pública.  
7.2. Terciari illa A (TA). Comercial.  
Àmbit: l'illa A definida en plànols d'ordenació del pla parcial.  
  
Parcel·la mínima: per a l'illa A s'establix una parcel·la mínima de 4.000 m². No s'admeten, per tant, segregacions a excepció de xicotetes parcel·les que pogueren destinar-se a infraestructures (transformadors, etc.) i que hagueren de cedir-se a la companyia subministradora del servici. No s'admetrà la generació de parcel·les que superant l'esmentada superfície mínima, tinguen accessos que donen exclusivament a l'oest i/o al nord de l'illa, sense accés directe a viari municipal. No s'admetrà la generació d'angles inferiors als previstos amb caràcter general en les normes urbanístiques del PGOU. La configuració del parcel·lari admissible necessàriament tindrà, a més de la superfície mínima indicada, una fatxada mínima de 25 metres d'ample que dóna al viari est del sector.  
  
Ocupació màxima: no s'establix dins de la zona d'edificació.  
  
Edificabilitat: l'illa A tindrà un índex d'edificabilitat de 0,5 m²t/m²s.  
  
Dotació d'aparcaments: en l'interior de la parcel·la es disposaran les places d'aparcament, segons el Pla General d'Ordenació Urbana (PGOU), a raó dels usos disposats, computant als efectes de l'article 209.3 del ROGTU les places d'ús públic en parcel·la privada establides en l'apartat 6 d'este document.  
Altura màxima: l'altura màxima serà de 2 plantes (PB+1) i una altura màxima d'edificació de 12 metres. Per damunt d'esta altura només s'admetran els elements de coberta, les instal·lacions complementàries dels servicis, com ara caixes d'escales, antenes, etcètera, així com els elements de publicitat.  
7.3. Terciari illa B (TB). Comercial.  
Àmbit: l'illa B definida en plans d'ordenació del pla parcial.  
Parcel·la mínima: per a l'illa B s'establix una parcel·la mínima de 2.000 m². No s'admeten, per tant, segregacions a excepció de xicotetes parcel·les que pogueren destinar-se a infraestructures (transformadors, etc.) i que hagueren de cedir-se a la companyia subministradora del servici. No s'admetrà la generació de parcel·les que superant esta superfície mínima, tinguen accessos que donen exclusivament a l'oest i/o al sud de l'illa, sense accés directe a viari municipal. No s'admetrà la generació d'angles inferiors als previstos amb caràcter general en les normes urbanístiques del PGOU. La configuració del parcel·lari admissible necessàriament tindrà, a més de la superfície mínima indicada, una fatxada mínima de 25 metres d'ample que dóna al viari est o nord del sector.  
  
Ocupació màxima: no s'establix dins de la zona d'edificació.  
  
Edificabilitat: l'illa B tindrà un índex d'edificabilitat de 1,2226 m²t/m²s.  
Dotació d'aparcaments: en l'interior de la parcel·la es disposaran les places d'aparcament, segons el PGOU, a raó dels usos disposats.  
  
Altura màxima: l'altura màxima serà de 4 plantes (PB+3) i una altura màxima d'edificació de 16 metres. Per damunt d'esta altura només s'admetran els elements de coberta, les instal·lacions complementàries dels servicis, com ara caixes d'escales, antenes, etcètera, així com els elements de publicitat.  
7.4. Xarxa viària i aparcaments (SRV+SAV)  
Àmbit: l'àmbit d'aplicació queda definit en els plans d'ordenació del pla parcial.  
Condicions: caldrà ajustar-se al que disposa el pla general i en la legislació urbanística respecte al viari.  
7.5. Zones verdes (SJL)  
Àmbit: l'àmbit d'aplicació queda definit en els plànols d'ordenació del pla parcial. Sense perjuí de la seua finalitat específica, també serà aplicable en els espais lliures de reserva viària.  
Condicions: es dissenyaran com a jardí utilitzant espècies adequades a les condicions climàtiques del lloc, i sistemes de reg que optimitzen els recursos hídrics.  
  
I dels plànols O1 i O4, en els termes següents:  
  
  
  
  
  
  
Cosa que es trasllada als efectes oportuns, a reserva del que resulte de l'aprovació de l'acta corresponent.  
  
Sagunt, 27 de maig de 2014.- El regidor delegat de Política Territorial i Sostenibilitat: Francisco Villar Masiá.